open-index/open-wikipedia-markdown huggingface dataset:
Κρονότσκι

thumb|285px|Το ηφαίστειο Κρονότσκι το 1990
Το **Κρονότσκι** (ρωσικά: Кроноцкая сопка) είναι ένα μεγάλο στρωματοηφαίστειο στη χερσόνησο Καμτσάτκα. Το ηφαίστειο είναι γνωστό για το συμμετρικό, κωνικό του σχήμα, συγκρίσιμο με αυτό των ηφαιστείων Φούτζι στην Ιαπωνία και Μαγιόν στις Φιλιππίνες. Το ηφαίστειο βρίσκεται ανάμεσα στον Ειρηνικό Ωκεανό και τη λίμνη Κρονότσκι, τη μεγαλύτερη στην Καμτσάτκα. Η λίμνη δημιουργήθηκε όταν λάβα από το ηφαίστειο δημιούργησε ένα φράγμα στον ποταμό Λιστβενίτσναγια.

## Περιγραφή
Το Κρονότσκι, με ύψος 3.528 μέτρα, είναι ένα από τα μεγαλύτερα ηφαίστεια της Καμτσάτκας. Το ηφαίστειο σχηματίστηκε στο τέλος του Πλειστόκαινου και στην αρχή του Ολόκαινου, και η μορφολογία του μοιάζει με αυτή άλλων ηφαιστείων που σχηματίστηκαν την ίδια περίοδο, όπως το Κοριάκσκι και το Οπάλα. Οι πλαγιές του έχουν διαβρωθεί και έχουν κοιλάδες βάθους μέχρι 200 μέτρων, που εκτείνονται ακτινωτά γύρω από το ηφαίστειο. Μέσα στον κρατήρα βρίσκεται ένας λαιμός λάβας. Μετέπειτα εκρήξεις δημιούργησαν κώνους τέφρας στους νοτιοανατολικούς, νοιοδυτικούς και βόρειους πρόποδες του βουνού. Στην κορυφή βρίσκεται ένας παγετώνας, ο οποίος προς τα βόρεια κατέρχεται μέσα στις κοιλάδες μέχρι υψόμετρο 900 μέτρων. Οι χαμηλότερες πλαγιές του ηφαιστείου καλύπτονται από θάμνους.

## Ηφαιστειακή δραστηριότητα
Το Κρονότσκι θεωρείται εσβεσμένο. Υπάρχουν όμως αναφορές για ασθενείς εκρήξεις την περίοδο 1922-1923. Αναφορές κατοίκων της περιοχής έκαναν λόγο για μαύρο καπνό που ανήλθε από τη νότια πλαγιά του Κρονότσκι τον Νοέμβριο του 1922 και για φλόγες στην κορυφή το 1923, συνοδευόμενες από μικρές σεισμικές δονήσεις. Μετά την έκρηξη ακολούθησε ασθενής δραστηριότητα των φουμαρολών του ηφαιστείου. Μετέπειτα έρευνες στους πρόποδες του βουνού δεν βρήκαν κάποια απόθεση από αυτή την έκρηξη. Το ηφαίστειο παρήγαγε κυρίως λάβα με βασαλτική σύσταση.

## Παραπομπές


Κατηγορία:Βουνά της Ρωσίας
Κατηγορία:Ηφαίστεια της Καμτσάτκας
Τα Ερείπια των Αθηνών

[μικρογραφία|250x250εσ|Άποψη προς την [Ακρόπολη Αθηνών|Ακρόπολη από την Αγορά.]]
**Τα Ερείπια των Αθηνών** (), έργο 113, είναι έργο του Λούντβιχ βαν Μπετόβεν που γράφηκε για την μουσική επένδυση του ομώνυμου θεατρικού έργου του Άουγκουστ φον Κότσεμπου.

## Ιστορικό
Το 1808 άρχισε η ανέγερση του θεάτρου της Πέστης (σήμερα συνοικία της Βουδαπέστης), ως φόρος τιμής του Φραγκίσκου Β´ προς τους πιστούς στην Αυστριακή μοναρχία Ούγγρους. Ο Άουγκουστ φον Κότσεμπου ανέλαβε την συγγραφή του έργου που προορίζονταν για την τελετή των εγκαινίων, ενώ στον Μπετόβεν ανατέθηκε η μουσική σύνθεση. Το έργο ανέβηκε στις 9 Φεβρουαρίου 1812.

## Δομή του έργου
*Εισαγωγή (*Andante con moto – Allegro, ma non troppo*)
*Χορωδία: «Κόρη του πανίσχυρου Διός» (*Andante poco sostenuto*)
*Ντουέτο (ένας Ελληνόπουλο και μια Ελληνοπούλα): «*χωρίς αιτία υπομένουμε τον ζυγό της σκλαβιάς*» (*Andante con moto – Poco più mosso*)
*Χορωδία των Δερβίσηδων: «*στα μανίκια σου κρυμμένο*» (*Allegro, ma non troppo*)
*Marcia alla turca (*Vivace*)
*Ενδιάμεσο (*Allegro assai, ma non troppo*)
*Πορεία με χορωδία: «*στολίστε τους βωμούς*» (*Assai moderato*)
*Απαγγελία (ιερέας): Mit reger Freude, die nie erkaltet (*Poco adagio*)
*Χορωδία: Wir tragen empfängliche Herzen im Busen (*Allegretto, ma non troppo*)
*Άρια (Hohepriester) und Chor: Will unser Genius noch einen Wunsch gewähren (*Adagio*)
*Χορωδία: Heil unserm König! Heil! (*Allegro con fuoco*)

## Πλοκή
Προεπαναστατική εποχή στην σκλαβωμένη στην Οθωμανική Αυτοκρατορία Ελλάδα. Η θεά Αθηνά, κόρη του παντοδύναμου Δία ξυπνάει μετά από αιώνια λήθη, και αντιλαμβάνεται ότι η άλλοτε λαμπρή πατρίδα της έχει ερειπωθεί από βάρβαρα χέρια. Αφουγκράζεται τον πικραμένο λόγο ενός Ελληνόπουλου και μιας Ελληνοπούλας που χωρίς αιτία υπομένουν το ζυγό της σκλαβιάς. Η Αθηνά παροτρύνει τους Έλληνες να εξεγερθούν για την λευτεριά. Η Αθηνά συνοδευόμενη από τον Ερμή, απευθύνει αίτημα βοήθειας στον Αυτοκράτορα της Αυστροουγγαρίας, ενώ οι μούσες Θάλεια και Μελπομένη τους υποστηρίζουν. Ο Δίας εμφανίζεται και αποθέτει την προτομή του αυτοκράτορα Φραγκίσκου, ενώ η Αθηνά της φοράει δάφνινο στεφάνι.

## Δείτε επίσης
* **Die Ruinen von Athen** είναι επίσης τίτλος σκηνικού έργου σε μουσική του Ρίχαρντ Στράους και λιμπρέτο του Χούγκο φον Χόφμανσταλ.
## Εξωτερικοί σύνδεσμοι
* [Die Ruinen von Athen: Noten im International Music Score Library Project.](http://imslp.org/wiki/Die_Ruinen_von_Athen,_Op.113_(Beethoven,_Ludwig_van))

Κατηγορία:Συνθέσεις του Λούντβιχ βαν Μπετόβεν
Κάρμεν Ρουγγέρη

Η **Κάρμεν (Καρμέλα) Ρουγγέρη** (Καλλιθέα Αττικής, 17 Ιουνίου 1944) είναι Ελληνίδα ηθοποιός, σκηνοθέτης, σεναριογράφος και συγγραφέας παιδικών βιβλίων.

## Βιογραφία
Γεννήθηκε στις 17 Ιουνίου 1944 στην Αθήνα. Ο πατέρας της ήταν Ιταλός εκπαιδευτικός και η μητέρα της Ελληνίδα, ενώ έχει μια μεγαλύτερη αδελφή, τη Ροζάρια. Σπούδασε τραγούδι στο Ελληνικό Ωδείο, θέατρο στη Δραματική Σχολή Θεάτρου Τέχνης και στην Δραματική Σχολή του Πειραϊκού Συνδέσμου και όπερα στο Πανεπιστήμιο της Περούτζα. Το 1985 δημιούργησε το Θίασο "*Ρακοσυλλέκτες*", του οποίου ήταν σκηνοθέτις και σεναριογράφος. Μέχρι σήμερα έχει δώσει πολλές παραστάσεις στο Εθνικό Θέατρο. Τα τελευταία χρόνια ασχολείται με το παιδικό θέατρο.

Από το 1995 έχει εκδώσει πάνω από 25 παιδικά βιβλία.

Επιπλέον, σκηνοθετούσε, έγραψε και μετέφρασε  για  παραστάσεις, όπως: «Εκκλησιάζουσες... σαν παραμύθι» (1997, 1998), «Η Αγάπη και τα Τρία Πορτοκάλια» (1998, 1999), «Ο τσάρος με τη μακριά γενειάδα» (1999, 2000), «Η Χιονάτη και οι Εφτά Ψηλοί Νάνοι» (2001, 2002, 2008),  «Ο Μαγικός Αυλός» (2001, 2004), «Ο Ελεύθερος Σκοπευτής» (2002), «Έρχεσαι μαζί μου;» (2003), «Πινόκιο δεν είναι απλό παραμύθι» (2004), «Ο Ορφέας στον Άδη» (2005), «Η Νυχτερίδα» (2009) και άλλα.

## Προσωπική ζωή
Ήταν παντρεμένη για 57 χρόνια με τον βαρύτονο της Εθνικής Λυρικής Σκηνής Ανδρέα Κουλουμπή (1936–2024). Μαζί απέκτησαν δύο παιδιά, τον Βίκτωρα και τη Χριστίνα.

## Παραστασιογραφία
Κατάλογος βασικών πληροφοριών θεατρικών παραστάσεων στις οποίες η Κ. Ρουγγέρη συμμετείχε ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


## Εξωτερικοί σύνδεσμοι
* 

Κατηγορία:Έλληνες σεναριογράφοι
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες σκηνοθέτες θεάτρου
Κατηγορία:Έλληνες ιταλικής καταγωγής
Κατηγορία:Ελληνίδες συγγραφείς
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Καρράρα

Η **Καρράρα** () είναι πόλη και δήμος της επαρχίας Μάσσα-Καρράρα (Τοσκάνη, Ιταλία), αξιοσημείωτη για το λευκό ή και μπλε-γκρίζο μάρμαρο που εξορύσσει. Βρίσκεται στον ποταμό Καρριόνε (Carrione), περίπου 100 χιλιόμετρα δυτικά προς βορειοδυτικά της Φλωρεντίας.

Το σύνθημα της είναι Φορτιτούντο μέα (Fortitudo mea), που στα λατινικά σημαίνει «η δύναμή μου».

## Ιστορία
Υπάρχουν γνωστοί οικισμοί στην περιοχή ήδη από τον 9ο αιώνα π.Χ., όταν οι Λίγουρες Απουάν (Ligures Apuan) ζούσαν στην περιοχή. Η σημερινή πόλη δημιουργήθηκε από τον δήμο και χτίστηκε για να στεγάσει τους εργαζομένους στα λατομεία μαρμάρου που δημιουργήθηκαν από τους Ρωμαίους μετά την κατάκτηση της Λιγουρίας στις αρχές του 2ου π.Χ. αιώνα. Κατά τον Μεσαίωνα ήταν υπό την κατοχή των Βυζαντινών και των Λομβαρδών, και στη συνέχεια, υπό την κατοχή των επισκόπων της Λούνι (Luni), μετατρέποντας την ίδια σε μια αυτόνομη κοινότητα στις αρχές του 13ου αιώνα. Κατά τη διάρκεια του αγώνα μεταξύ Γουέλφων και Γιβελίνων, η Καρράρα συνήθως αποτελούσε το τελευταίο κομμάτι. Οι Επίσκοποι απέκτησαν πάλι την κυριαρχία το 1230, η οποία έληξε το 1313, όταν η πόλη παραδόθηκε διαδοχικά στις Δημοκρατίες της Πίζα, της Λούκκα και της Φλωρεντία. Αργότερα την απέκτησε ο Τζιαν Γκαλεάτσο Βισκόντι (Gian Galeazzo Visconti του Μιλάνου.

Μετά τον θάνατο του Φιλίππο Μαρία Βισκόντι (Filippo Maria Visconti) του Μιλάνου το 1477, οι πολίτες της Καρράρα αγωνίστηκαν ενάντια στον Τομμάσο Καμποφρεγκόσο (Tommaso Campofregoso), άρχοντα της Σαρζάνα, και έπειτα, της οικογένεια Μαλασπίνα (Malaspina), η οποία μετακόμισε εκεί την έδρα της Σιγνόρια, κατά το δεύτερο μισό του 16ου αιώνα. Η Μάσσα-Καρράρα διαμόρφωσε το Δουκάτο της Μάσσα-Καρράρα από τον 15ο έως τον 19ο αιώνα. Σύμφωνα με την τελευταία της οικογένειας Μαλασπίνα, Μαρία Τερέζα, η οποία είχε παντρευτεί τον Ercole ΙΙΙ d'Este, έγινε μέρος του Δουκάτου της Μόντενα.
300px|left|thumb|Εξόρυξη του παγκοσμίου φήμης Μαρμάρου στην Καρράρα, Ιταλία

## Πηγές
* A Stronghold of Anarchists The New York Times, January 19, 1894
* "Yerevan Municipality - Sister Cities" © 2005-2009 www.yerevan.am. Retrieved 2009-06-22.
* "Opole Official Website - Twin Towns"  (in English and Polish) © 2007-2009 Urząd Miasta Opola. Retrieved 2009-06-18.

## Εξωτερικοί σύνδεσμοι
* 
* 


Κατηγορία:Πόλεις της Τοσκάνης
Ανάθημα του Αττάλου

Το **Ανάθημα του Αττάλου** ήταν σύμπλεγμα χάλκινων αγαλμάτων, τα οποία δώρισε ο βασιλιάς της Περγάμου Άτταλος Α΄ ο Σωτήρ στους Αθηναίους. Αποτελούνταν από πενήντα ή και περισσότερα αγάλματα που έστεκαν στο νοτιοανατολικό άκρο της Ακρόπολης Αθηνών. Τα αγάλματα παρίσταναν τις νίκες των Ελλήνων, ή των θεών υπέρ των γιγάντων, αμαζόνων, Περσών και Γαλατών. Πολλά από αυτά σώζονται μέχρι τις ημέρες μας και φυλάσσονται σε μουσεία ανά τον κόσμο.
## Πηγές
* 

Κατηγορία:Ακρόπολη Αθηνών
Διαμέρισμα Τολίμα

Το **Τολίμα** (ισπανικά: Tolima) είναι ένα διαμέρισμα της Κολομβίας. Βρίσκεται στο κέντρο της χώρας, μεταξύ του ποταμού Μαγδαλένα και την κεντρική οροσειρά των Άνδεων. Ήταν ένα από τα 9 πρώην κρατίδια της συμπολιτείας των Ηνωμένων Πολιτειών της Κολομβίας το 1861. 

Η έκταση του διαμερίσματος είναι 23.562 τ.χλμ. και ο πληθυσμός της εκτιμάται στους 1.645.223 κατοίκους.

Σημαντικότερες πόλεις είναι η Όντα και το Εσπινάλ.

## Παραπομπές


## Εξωτερικοί σύνδεσμοι
* 

Κατηγορία:Διαμερίσματα της Κολομβίας
Διαμέρισμα Αμασόνας

Ο **Αμαζόνιο** (ισπανικά: Amazonas) είναι διαμέρισμα της Κολομβίας. Βρίσκεται νοτιοανατολικά της χώρας, και συνορεύει με τον Αμαζόνιο και τις Κακετάς που το χωρίζει από το Περού και τη Βραζιλία. Ήταν ειδικό έδαφος μέχρι που έγινε διαμέρισμα από το Σύνταγμα του 1991. Εκτός από τα υπάρχοντα αυτόχθονες γλώσσες, οι επίσημες γλώσσες είναι τα ισπανικά και τα πορτογαλικά.

Είναι το μεγαλύτερο και πιο πλούσιο σε βιοποικιλότητα διαμέρισμα της χώρας με τον υψηλότερο αριθμό των αποθεματικών της φύσης, το έδαφός του καλύπτεται πλήρως από το τροπικό δάσος του Αμαζονίου. Δεν έχει χερσαίες οδούς επικοινωνίας τους, έτσι είναι με αεροπλάνο και πλοίο για να επικοινωνεί με Λετίσια του Αμαζονίου πόλεις της Βραζιλίας και Περού.

Η έκταση του διαμερίσματος είναι 109.665 τ.χλμ. και ο πληθυσμός της εκτιμάται στους 73.699 κατοίκους.

Σημαντικότερες πόλεις είναι το Πουέρτο Ναρίνιο

## Παραπομπές


## Εξωτερικοί σύνδεσμοι
* 

Κατηγορία:Διαμερίσματα της Κολομβίας
Μεταγένης ο Ξυπέτιος

Ο **Μεταγένης ο Ξυπέτιος** ήταν αρχαίος Αθηναίος μηχανικός και αρχιτέκτονας που άκμασε τον 5ο αιώνα π.Χ..
## Βιογραφία
Ο Μεταγένης ο Ξυπέτιος καταγόταν από τον Δήμο Ξυπετής, της αρχαίας Αθήνας, σημερινού δήμου Μοσχάτου, εξ ου και το παρωνύμιό του, όπου και φέρεται να έζησε την εποχή του Περικλέους. Σημαντικότερο έργο του φέρεται η ολοκλήρωση του Τελεστηρίου της Ελευσίνας, όταν μετά τον θάνατο του Κοροίβου ανέλαβε τη συνέχιση του ημιτελούς έργου.
Συνεχίζοντας τις εργασίες οικοδόμησης, ο Μεταγένης ενισχύοντας τις βάσεις του οικοδομήματος προχώρησε στη κατασκευή του άνω διαζώματος προσθέτοντας κίονες, αυξάνοντας έτσι τον συνολικό αριθμό τους σε 42, ολοκληρώνοντας έτσι το έργο με επιστύλια και αετώματα.

Τον Μεταγένη τον Ξυπέτιο αναφέρει ο Πλούταρχος.

## Παραπομπές


## Πηγές
* Κ. Γεωργακόπουλος "*Αρχαίοι Έλληνες Θετικοί Επιστήμονες*" Εκδ. Γεωργιάδης Αθήναι 1995, ISBN 960-316-058-X
* Κουρουνιώτης Κ. - Τραυλός Ι. "*Τελεστήριον και Ναός Δήτητρος*", Ελευσίς (Αρχαιολογικόν Δελτίον XV), 1933-1935.
* Dinsmoor, W.B. "*The Architecture of Ancient Greece*" W.W. Norton - N. York - London 1975.
* Corso, A. "*Gli architetti di Eleusi nell'eta di Pericle*" - Atti del Istituto Veneto di Scienza, Lettere e Arti 140, 1981-1982, σελ.195-215.
* Müller, W. "*Architekten in der Welt der AntiKe. Verlag für Architektur Artemis*" - Zürich und München, 1989.

Κατηγορία:Αρχαίοι Έλληνες μηχανικοί
Κατηγορία:Αρχαίοι Έλληνες αρχιτέκτονες
Κατηγορία:Αρχαίοι Αθηναίοι
Σταύρος Παπαδόπουλος

Ο **Σταύρος Παπαδόπουλος** (γενν. 6 Σεπτεμβρίου 1953, Λάρνακα) είναι Κύπριος προπονητής ποδοσφαίρου και πρώην ποδοσφαιριστής.

## Βιογραφικά στοιχεία
Γεννηθείς στην Κυπριακή πόλη Λάρνακα, ο Σταύρος Παπαδόπουλος ξεκίνησε τα πρώτα του ποδοσφαιρικά βήματα στον Πεζοπορικό Λάρνακας. Πραγματοποίησε την πρώτη του εμφάνιση στην Α' ομάδα του Πεζοπορικού την περίοδο 1970 - 1971 αγωνιζόμενος στην θέση του σέντερ φορ.

Το καλοκαίρι του 1974 πήρε μεταγραφή στον Εθνικό Πειραιώς, ο οποίος τότε αγωνιζόταν στην Α Εθνική Κατηγορία. Το παράδοξο ήταν πως, ενώ στον Πεζοπορικό αγωνιζόταν ως επιθετικός, στον Εθνικό Πειραιώς καθιερώθηκε στην θέση του κεντρικού αμυντικού.

Λίγα χρόνια αργότερα, και συγκεκριμένα στην καλοκαιρινή μεταγραφική περίοδο του 1977, ο Σταύρος Παπαδόπουλος πήρε μεταγραφή στον Ολυμπιακό Πειραιώς, με τον οποίο κατέκτησε 4 Πρωταθλήματα Ελλάδος.

Το 1986, μετά από ένα πετυχημένο πέρασμα από την Ελλάδα αγωνιζόμενος στον Εθνικό και τον Ολυμπιακό, ο Σταύρος Παπαδόπουλος επέστρεψε στην Κύπρο και τον Πεζοπορικό Λάρνακας, με τον οποίο κατέκτησε το Πρωτάθλημα Κύπρου το 1988.

Το καλοκαίρι του 1989, στην ηλικία των 36 ετών, αποφάσισε να «κρεμάσει» τα ποδοσφαιρικά του παπούτσια και να ασχοληθεί με το ποδόσφαιρο από το πόστο του προπονητή.

## Προπονητική σταδιοδρομία
Ο Σταύρος Παπαδόπουλος έχει υπάρξει προπονητής της Εθνικής Ομάδας της Κύπρου, του Ερμή Αραδίππου και της Αλκής Λάρνακας.

## Εξωτερικές πηγές
* http://www.transfermarkt.co.uk/en/stavros-papadopoulos/profil/spieler_215904.html

Κατηγορία:Κύπριοι ποδοσφαιριστές
Κατηγορία:Ποδοσφαιριστές Πεζοπορικού Λάρνακας
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου Αλκής Λάρνακας
Κατηγορία:Ποδοσφαιριστές Εθνικού Πειραιώς
Κατηγορία:Επιθετικοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Εθνικής Κύπρου
Κατηγορία:Προπονητές ποδοσφαίρου Ερμή Αραδίππου
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
Μαντολίνο

Το **μαντολίνο** είναι έγχορδο νυκτό μουσικό όργανο. Δημιουργήθηκε λίγο πριν το τέλος του 17ου αιώνα. Είναι η τελειοποίηση της "μάντολα" (Mandola ή Mantola), ενός οργάνου που χρονολογείται από τον Μεσαίωνα, μιας και το όνομά του βεβαιώνεται με μαρτυρίες από το 1210. Είναι βέβαιο ότι πολύ λίγα από τα σημερινά όργανα μουσικής μπορούν να «καυχηθούν» για μια τόσο παλαιά προέλευση. Στη βόρεια Ιταλία τον 17ο αιώνα ξεκίνησε να φτιάχνεται μια μικρότερη μάντολα με λιγότερες χορδές. Το νέο αυτό όργανο ονομαζόταν «μαντολίνο» που στην πραγματικότητα σημαίνει «μικρή μάντολα». Η λανθασμένη αυτή σκέψη αποκαταστάθηκε από τον ερευνητή της ιστορίας του οργάνου Κonrad Wölki και το Μιλανέζικο μαντολίνο ήταν αυτό που αναπτύχθηκε άμεσα από την μάντολα, ενώ το Ναπολιτάνικο μαντολίνο υιοθέτησε μόνο το όνομά του.

Λίγο αργότερα, καθώς μια οικογένεια οργάνων άρχισε να δημιουργείται με βάση το Ναπολιτάνικο μαντολίνο, και η οποία περιλάμβανε μαντολίνα μεγαλύτερων διαστάσεων και βαθύτερων τόνων, το όνομα «μαντόλα» χρησιμοποιήθηκε για μια ακόμα φορά, αλλά τώρα για ένα alto μαντολίνο. Με την έννοια αυτή έμοιαζε με μεγάλο μαντολίνο και φυσικά δεν είχε τίποτα κοινό με την προγενέστερη σημασία της λέξης «Μantola».

Διάφοροι άλλοι τύποι μαντολίνου άρχισαν να εμφανίζονται και να παίρνουν το όνομά τους, όπως συνηθιζόταν, από την πόλη όπου πρωτοκατασκευάστηκαν. Έτσι διαδοχικά, μέσα σε λίγα χρόνια εκτός από τους 3 τύπους μαντολίνων, Μιλανέζικο, Φλωρεντινό και Ναπολιτάνικο, κατασκευάστηκαν το Γενοβέζικο (5-6 χορδές), το Παντουάνικο (5 χορδές), το Ρωμαϊκό (4 χορδές), το Σιενέζικο (4-5 χορδές), το Σικελικό (1 χορδή διπλή ή 3 χορδές τριπλές).Επίσης το Επτανησιακό εχει 4 χορδές( mi la re sol).

## Πηγές

*Μαντολίνο musicale.gr

Κατηγορία:Έγχορδα μουσικά όργανα
Οργάνιστρο

[thumb|Απεικόνιση οργάνιστρου από ανάγλυφο στον καθεδρικό ναό του [Σαντιάγο ντε Κομποστέλα.]]
Το **οργάνιστρο** είναι μια πρώιμη μορφή του οργάνου βιέλα με μανιβέλλα (*hurdy gurdy*) και εντάσσεται στα χορδόφωνα μουσικά όργανα, αλλά και στα πληκτροφόρα με την ευρύτερη έννοια. Ως πρόγονος της βιέλας με μανιβέλλα διαφοροποιείται κυρίως στο ότι απαιτεί δύο εκτελεστές, έναν για την κίνηση του τροχού (συνήθως ένας νεαρός μαθητής) και έναν για τον χειρισμό των μοχλών (ή πλήκτρων), οι οποίοι διαφοροποιούν το μήκος της παλλόμενης χορδής και κατά συνέπεια το τονικό ύψος. Στη Γαλλία απαντάται με τον όρο *symphonie* (από το ελληνικό *συμφωνία*), παραφθορά του οποίου είναι η λέξη *chifonie* και στην Αγγλία ως *synfan*.

Η χρήση του άνθισε κατά τον 10ο μ.Χ. αιώνα με καταγωγή από τη βόρεια Ισπανία, όπου χρησιμοποιούνταν για τη διδασκαλία ψαλτικής σε μοναστήρια. Ετυμολογικά προέρχεται από τη λέξη *organum* (*όργανο*, εξ ου και ο όρος *[[εκκλησιαστικό όργανο]]*) και *instrumentum* (η αντίστοιχη στα λατινικά λέξη για το *όργανο*). Διαθέτει τρεις χορδές, οι οποίες τίθενται σε ταλάντωση μέσω ενός εφαπτόμενου τροχού από δέρμα, ο οποίος έχει προηγουμένως επαλειφθεί με κολοφώνιο (ρετσίνι) για να επιτευχθεί καλύτερη τριβή. Η παραγόμενη τριφωνία έχει ως αποτέλεσμα το λεγόμενο όργκανουμ, μια μελωδία δηλαδή που ταυτόχρονα ηχεί σε διαστήματα καθαρών τετάρτων και πέμπτων, συχνά με έναν επιπλέον τόνο σε ρόλο ισοκράτη.

Η χρήση του οργάνιστρου εξέπεσε περί τον 13ο αιώνα, οπότε και είχε ήδη παραδώσει τη σκυτάλη σε μικρότερου μεγέθους παρόμοια όργανα. Στις μέρες μας κατασκευάζονται εικοτολογικά αντίγραφα αυτού του οργάνου στα πλαίσια της ιστορικά τεκμηριωμένης εκτέλεσης της μεσαιωνικής μουσικής.

## Πηγές
* Baines, A. *The Oxford companion to musical instruments*, λήμμα *Hurdy-gurdy*, Οξφόρδη, 1992 ISBN 0-19-311334-1

Κατηγορία:Μεσαιωνική μουσική
Κατηγορία:Χορδόφωνα
Κατηγορία:Πληκτροφόρα μουσικά όργανα
Εντ Σίραν

Ο **Έντουαρντ Κρίστοφερ "Εντ" Σίραν** (Edward Christopher "Ed" Sheeran, 17 Φεβρουαρίου 1991) είναι Άγγλος τραγουδιστής και συνθέτης.

Γεννήθηκε στο Δυτικό Γιόρκσαιρ και μεγάλωσε στο Φράμλινγχαμ της αγγλικής κομητείας Σάφοκ. Τρία χρόνια μετά την αρχή της καριέρας του, το 2008, μετακόμισε στο Λονδίνο, ελπίζοντας σε μεγαλύτερη επιτυχία. Στις αρχές του 2011 ο Εντ Σίραν κυκλοφόρησε έναν δικό του δίσκο με τίτλο *No. 5 Collaborations Project*, ο οποίος τράβηξε την προσοχή του Έλτον Τζον και του Τζέιμι Φοξ. Στη συνέχεια υπέγραψε συμβόλαιο με την Asylum Records. Έτσι, κυκλοφόρησε το πρώτο του προσωπικό άλμπουμ (+) (προφέρεται *Plus*), το οποίο το 2012 έγινε πλατινένιο στο Ηνωμένο Βασίλειο. Στα επόμενα χρόνια κέρδισε δύο BRIT Awards για τον καλύτερο άνδρα τραγουδιστή, ένα βραβείο British Breakthrough, ενώ το *The A Team* κέρδισε ένα Ivor Novello Award για τη μουσική και τους στίχους του. Το 2014 ήταν υποψήφιος για το βραβείο Καλύτερου Νέου Καλλιτέχνη στα 56α βραβεία Grammy.

Η δημοτικότητα του Εντ Σίραν στο εξωτερικό εκτοξεύτηκε το 2012. Στις ΗΠΑ πραγματοποίησε μια εμφάνιση στο τέταρτο άλμπουμ *Red* της Τέιλορ Σουίφτ και έγραψε τα τραγούδια για το βρετανικό-ιρλανδικό συγκρότημα One Direction. Το τραγούδι του *The A Team* ήταν υποψήφιο ως τραγούδι της χρονιάς στα Βραβεία Γκράμι 2013 και το ερμήνευσε σε ντουέτο με τον Έλτον Τζον, κατά τη διάρκεια της τελετής. Πέρασε μεγάλο μέρος του 2013 περιοδεύοντας στη Βόρεια Αμερική, κάνοντας την έναρξη στην περιοδεία της Τέιλορ Σουίφτ, ονομαζόμενη ως *The Red Tour*. Το φθινόπωρο του 2013 ο Εντ Σίραν πραγματοποίησε τρεις παραστάσεις, οι οποίες ξεπούλησαν τα εισιτήριά τους, στο Madison Square Garden της Νέας Υόρκης. Το δεύτερο άλμπουμ του, με τίτλο (X) (προφέρεται *Multiply*), κυκλοφόρησε σε όλο τον κόσμο στις 23 Ιουνίου 2014 και βρέθηκε στην πρώτη θέση του UK Album Charts, αλλά και του αμερικανικού Billboard 200. Το 2015 το άλμπουμ (X) κέρδισε το βραβείο Brit (Brit Awards 2015) του βρετανικού άλμπουμ της χρονιάς και ήταν υποψήφιο για τα 57α βραβεία Γκράμι, ως άλμπουμ της χρονιάς.

Το 2017 κυκλοφόρησε δύο καινούριες επιτυχίες, το "Shape of You" και το "Castle on the Hill", τα οποία αρχικά είχε γράψει για την Rihanna, αλλά τελικά κυκλοφόρησε ο ίδιος. Παράλληλα, κυκλοφόρησε το τρίτο του προσωπικό άλμπουμ, με τίτλο (÷) (προφέρεται *Divide*), το οποίο κέρδισε βραβείο Γκράμι καλύτερου ποπ άλμπουμ, ενώ το "Shape of You" το Γκράμι καλύτερης σόλο ερμηνείας.

Επιπλέον, εμφανίστηκε στο πρώτο επεισόδιο της έβδομης σεζόν της τηλεοπτικής σειράς *[[Game of Thrones]]*, υποδυόμενος έναν στρατιώτη των Λάνιστερ.

## Δισκογραφία
;Άλμπουμ
* (2011) +
* (2014) x
* (2017) ÷
* (2019) No.6 Collaborations Project
* (2021) =
* (2023) *−*
* (2023) Autumn Variations
* (2025) Play

## Παραπομπές



Κατηγορία:Άγγλοι τραγουδιστές
Κατηγορία:Άγγλοι συνθέτες
Κατηγορία:Βραβευμένοι με Brit
Κατηγορία:Βραβευμένοι με Grammy
Κατηγορία:Νικητές Ivor Novello Awards
Leroy Merlin

Η **Leroy Merlin** είναι γαλλική εταιρεία για τη βελτίωση της κατοικίας. Εστιάζει σε έξι βασικούς τομείς: DIY, κατασκευές, κηπουρική, εξοπλισμό υγιεινής, ανανεώσιμη ενέργεια , και εσωτερική διακόσμηση .  Διαθέτει υποκαταστήματα σε 13 χώρες

## Ιστορία

Tο 1923, ο Αντόλφ Λερουά και η Ροζ Μερλέν, σύντροφοι στη προσωπική ζωή και συνεργάτες, εμπορεύονταν στη βόρεια Γαλλία υλικά που άφησαν πίσω τους οι συμμαχικές δυνάμεις μετά το Α΄ Παγκόσμιο Πόλεμο. Σύντομα παρατήρησαν μεγάλη ζήτηση.

Το 1960, η εταιρεία πήρε το όνομα Leroy Merlin, επινόησε τη δωρεάν μεταφορά των προϊόντων στο σπίτι και άνοιξε το πρώτο μεγάλο κατάστημα πώλησης προϊόντων μαστορέματος. Από το 1979, η Association Mulliez είναι ο κύριος μέτοχος του Groupe Adeo, της μητρικής εταιρείας στην οποία ανήκει πλέον η Leroy Merlin.

Η Leroy Merlin δραστηριοποιείται και στην Ελλάδα από το 2005 και είναι μέλος του ομίλου εταιρειών Groupe Adeo (στην Ελλάδα και στη Κύπρο: συμμετοχή 60% Groupe Adeo, 40% Παύλος Φουρλής). Άνοιξε το πρώτο της κατάστημα τον Μάρτιο 2007 στο εμπορικό πάρκο του διεθνούς αεροδρομίου της Αθήνας και σήμερα κατέχει εφτά στην Ελλάδα,ένα στην Κύπρο (από τον Σεπτέμβριο του 2011) και ένα κατάστημα Naterial στον Άλιμο (λειτουργεί από το 2023).

## Προϊόντα και υπηρεσίες

Η Leroy Merlin προσφέρει προϊόντα για τα μαστορέματα, τις κατασκευές, τον κήπο και τη διακόσμηση. Προσφέρει ακόμη υπηρεσίες επισκευής και τοποθέτησης, σχεδιασμού και τροποποίηση των προϊόντων που πουλά.

## Παραπομπές


## Εξωτερικοί σύνδεσμοι
* Επίσημη ιστοσελίδα της Leroy Merlin στην Ελλάδα
* Επίσημη ιστοσελίδα της Leroy Merlin σε Κύπρο

Κατηγορία:Επιχειρήσεις της Γαλλίας
Κατηγορία:Γαλλικά εμπορικά σήματα
Υβ Τριαντάφυλλος

Ο **Υβ Τριαντάφυλλος** (γαλλικά: *Yves Triantafilos*, γεννήθηκε  27 Οκτωβρίου του 1948) είναι Ελληνογάλλος πρώην ποδοσφαιριστής ο οποίος αγωνιζόταν στη θέση του κεντρικού επιθετικού. Θεωρείται ένας από τους καλύτερους επιθετικούς που πέρασαν από την Ελλάδα, καθώς πραγματοποίησε εκπληκτικές εμφανίσεις με την ομάδα του Ολυμπιακού, αλλά και της Καλλιθέας, πετυχαίνοντας συνολικά 88 γκολ σε 5 αγωνιστικές σεζόν σε Α΄ Εθνική και Β' Εθνική

## Βιογραφικά στοιχεία

Ο Υβ Τριαντάφυλλος πραγματοποίησε την πρώτη του εμφάνιση ως επαγγελματίας ποδοσφαιριστής, την περίοδο 1966/67 με τη φανέλα της Σαιντ Ετιέν. Εναν χρόνο αργότερα, μεταπήδησε στην Τζόινβιλ, όπου έμεινε για δύο χρόνια και με την οποία κατάφερε να σκοράρει 25 γκολ σε 63 εμφανίσεις. Την περίοδο 1969/70, πήρε μεταγραφή για την Μπουλόν, στην οποία έμεινε για δύο αγωνιστικές σεζόν, πετυχαίνοντας 34 γκολ σε 55 εμφανίσεις.

Το καλοκαίρι του 1971 αποφάσισε να αφήσει τη Γαλλία και να αγωνιστεί στην Ελλάδα για χάρη του Ολυμπιακού Πειραιώς. Με τους Πειραιώτες αγωνίστηκε από το 1971 έως το 1974, πραγματοποιώντας εξαιρετικές εμφανίσεις, και πετυχαίνοντας προσωπικό ρεκόρ σκοραρίσματος. Συγκεκριμένα: 1972: 19 γκολ σε 28 εμφανίσεις, 1973: 16 γκολ σε 30 εμφανίσεις, 1974: 23 γκολ σε 32 εμφανίσεις. 

Την περίοδο 1974/75, άφησε την Ελλάδα και τον Ολυμπιακό για να επιστρέψει στη Σαιντ Ετιέν, με την οποία, σε δύο αγωνιστικές σεζόν, πέτυχε 13 γκολ σε 35 εμφανίσεις. Το 1975 μεταπήδησε στη Ναντ, σημειώνοντας σε 3 αγωνιστικές σεζόν, 31 εμφανίσεις και 9 τέρματα. Το 1978, ο Υβ Τριαντάφυλλος είχε ένα σύντομο πέρασμα από τη Ρουέν, με την οποία πέτυχε 1 γκολ σε 10 εμφανίσεις. Το 1979, επέστρεψε στην Ελλάδα για λογαριασμό της Καλλιθέας, στην οποία έμεινε για 2 χρόνια, πετυχαίνοντας 30 γκολ σε 55 εμφανίσεις. Από το 1980 μέχρι και το 1982, ο Υβ Τριαντάφυλλος αγωνιζόταν στη Ροάν, στην οποία και έκλεισε την ποδοσφαιρική καριέρα του.

## Διεθνής καριέρα

Ο Τριαντάφυλλος πραγματοποίησε μία εμφάνιση στην Εθνική Γαλλίας, το 1975, μετά τις εμφανίσεις που είχε στον Ολυμπιακό και τη Σαιντ Ετιέν. 

Επίσης, το 1968 ο Τριαντάφυλλος ήταν μέλος της αποστολής της Εθνικής Γαλλίας στο ποδοσφαιρικό τουρνουά της Ολυμπιάδας του Μεξικού, χωρίς ωστόσο να αγωνιστεί σε κάποιο παιχνίδι.

## Εξωτερικές πηγές

* Το βιογραφικό του Υβ Τριαντάφυλλου

Κατηγορία:Γάλλοι ποδοσφαιριστές
Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές ΦΚ Ρουέν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ολυμπιακής ομάδας Γαλλίας
ΟΝ Λας Πάλμας

Η **Ούνιον Ντεπορτίβα Λας Πάλμας** () είναι ποδοσφαιρικός σύλλογος της Ισπανίας με έδρα τη Λας Πάλμας, πρωτεύουσα των Καναρίων Νήσων.

Ιδρύθηκε στις 22 Αυγούστου 1949, παίζει στην Σεγούντα Ντιβισιόν και παίζει τα εντός έδρας παιχνίδια στο Estadio de Gran Canaria, με χωρητικότητα 31.250. Ο σύλλογος παραμένει ο μοναδικός στο ισπανικό ποδόσφαιρο που έχει επιτύχει διαδοχικές ανόδους μέχρι την Πριμέρα Ντιβιζιόν στις δύο πρώτες χρονιές της ύπαρξης του . Ήταν  19 συνεχόμενα χρόνια στη διοργάνωση, μέχρι το 1982-83.

## Τίτλοι
* Σεγούντα Ντιβιζιόν
* 1953–54, 1963–64, 1984–85, 1999–2000
* Σεγούντα Ντιβιζιόν 2
* 1992–93, 1995–96
* Κύπελλο Ισπανίας
* φιναλίστ 1977-78

## Παραπομπές


## Εξωτερικοί σύνδεσμοι
* 
*  


Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1949
Ηλίας Ταληκριάδης

Ο **Ηλίας Ταληκριάδης** (Ξάνθη, 10 Ιουλίου 1965) είναι Έλληνας παλαίμαχος διεθνής ποδοσφαιριστής, που αγωνιζόταν στην θέση του τερματοφύλακα.

## Σταδιοδρομία
### Σε συλλογικό επίπεδο
Ο Ηλίας Ταληκριάδης ξεκίνησε την καριέρα του από τις ακαδημίες της Ξάνθης, στην οποία υπέγραψε και το πρώτο του επαγγελματικό συμβόλαιο. Με την ακριτική ομάδα κατάφερε να διακριθεί το 1987, όταν με δικές του επεμβάσεις στην διαδικασία των πέναλτυ, βοήθησε την ομάδα να προκριθεί επί του Πανιωνίου, στην επόμενη φάση του κυπέλλου Ελλάδος. 

Το Δεκέμβριο του 1987, κατηφόρισε από την πόλη της Ξάνθης στον Πειραιά, για χάρη του Ολυμπιακού. Παρά το γεγονός ότι στον Ολυμπιακό υπήρχε τότε ο νεοαποκτηθείς διεθνής τερματοφύλακας Γιώργος Πλίτσης, ο Ηλίας Ταληκριάδης πήρε αρκετές συμμετοχές με την ερυθρόλευκη φανέλα δείχνοντας σε πολλές περιπτώσεις τις ικανότητές του. Στον Ολυμπιακό έμεινε για έξι χρόνια. Δεν κατέκτησε κάποιο εγχώριο Πρωτάθλημα, κατάφερε ωστόσο να κατακτήσει 2 Κύπελλα Ελλάδος, αυτά του 1990 και του 1992. 

Το καλοκαίρι του 1994, ανηφόρισε και πάλι στην Βόρεια Ελλάδα, για να μεταγραφεί τελικά στον Ηρακλή Θεσσαλονίκης, ποδοσφαιριστής του οποίου, υπήρξε για δύο χρόνια. Με την ομάδα του Ηρακλή δεν κατάφερε να κατακτήσει κάποιον τίτλο, αλλά είχε αξιόλογη παρουσία.ΤΟ 1996 πήγε στην Καστοριά που αγωνιζόταν στην Α εθνική. Στην Ξάνθη πήγε στις 2/2/1997 

Μετά από μια μόλις αγωνιστική σεζόν (1996-97),στην Ξάνθη, συνέχισε στον Άρη Θεσσαλονίκης για μια διετία (1997-1999) κι αποφάσισε να κρεμάσει τα ποδοσφαιρικά του παπούτσια και να τερματίσει την επαγγελματική του καριέρα σε ηλικία 32 ετών όταν ο Δημήτρης Κοντομηνάς του ζήτησε να αναλάβει γενικός αρχηγός της ομάδας. 

### Στην εθνική ομάδα
Ο Ηλίας Ταληκριάδης είναι 5 φορές διεθνής με την εθνική Ελλάδας, με την τελευταία του εμφάνιση στις 2 Νοεμβρίου 1988 εναντίον της Ρουμανίας, υπό τις οδηγίες του Μίλτου Παπαποστόλου.

Το ντεμπούτο του με τη γαλανόλευκη φανέλα είχε πραγματοποιήσει στις 19 Μαΐου του 1988, στο νικηφόρο εκτός έδρας διεθνή φιλικό αγώνα της εθνικής Ελλάδος με αντίπαλο την αντίστοιχη εθνική ομάδα του Καναδά (0-1 το τελικό σκορ). Στον αγώνα αυτό, ο Ηλίας Ταληκριάδης αγωνίστηκε ως βασικός, ωστόσο αντικαταστάθηκε με την έναρξη του δευτέρου ημιχρόνου, με τη θέση του να παίρνει ο έτερος διεθνής τερματοφύλακας Γιάννης Γκιτσιούδης.

## Τίτλοι
* 2 Κύπελλα Ελλάδος: 1990, 1992

## Παραπομπές


## Εξωτερικοί σύνδεσμοι
*Ηλίας Ταληκριάδης
*Αφιέρωμα του Olympiacos24.gr στον Ηλία Ταληκριάδη

Κατηγορία:Τερματοφύλακες ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Εθνικής Ελλάδος
Βραβεία Σωματείου Αμερικανών Ηθοποιών του 2012

Η **19η απονομή των Screen Actors Guild Awards** τίμησε τις καλύτερες ερμηνείες του 2012 στον κινηματογράφο και στην τηλεόραση. Η απονομή πραγματοποιήθηκε στις 27 Ιανουαρίου 2013 στο Shrine Exposition Center στο Λος Άντζελες της Καλιφόρνια για 17η συνεχόμενη φορά. Τηλεοπτικά μεταδόθηκε ταυτόχρονα από τα αμερικανικούς τηλεοπτικούς σταθμούς TNT και TBS.

Οι υποψηφιότητες ανακοινώθηκαν στις 12 Δεκεμβρίου 2012. Το τιμητικό βραβείο συνολικής προσφορά δόθηκε στον Ντικ Βαν Ντάικ.

## Κινηματογράφος

## Τηλεόραση

## Πολλαπλές υποψηφιότητες
### Κινηματογράφος
* 4 υποψηφιότητες: *[[Λίνκολν (ταινία)|Λίνκολν]]*, *[[Οδηγός αισιοδοξίας]]*, *[[Οι Άθλιοι (ταινία, 2012)|Οι Άθλιοι]]*
* 2 υποψηφιότητες: *[[Επιχείρηση: Argo]]*, *Εξωτικό Ξενοδοχείο Μάριγκολντ*, *[[Μαθήματα ενηλικίωσης]]*

### Τηλεόραση
* 4 υποψηφιότητες: *[[Modern Family]]*
* 3 υποψηφιότητες: *[[Boardwalk Empire]]*, *[[Breaking Bad]]*, *[[Ο Πύργος του Ντάουντον|Ο πύργος του Ντάουντον]]*, *[[Homeland (τηλεοπτική σειρά)|Homeland]]*, *30 Rock*, *Game Change*
* 2 υποψηφιότητες: *[[Mad Men]]*, *[[The Big Bang Theory]]*, *Nurse Jackie*, *Hatfields & McCoys*, *Hemingway & Gellhorn*

## Βραβεία
### Κινηματογράφος
* 2: *[[Λίνκολν (ταινία, 2012)|Λίνκολν]]*

### Τηλεόραση
* 2: *30 Rock*

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βραβεία SAG
Κατηγορία:Κινηματογραφικά γεγονότα του 2013
SD

Η συντομογραφία λατινικών χαρακτήρων **SD** ή **sd** μπορεί να αναφέρεται:

*Στον Υπονάνο, (**S**ub**d**), τύπο αστέρα ως **sd**
*Στην αρχική  ονομασία του DVD , **S**uper **D**ensity **D**isc
*Στις Secure Digital κάρτες μνήμης
*Στους Σουηδούς Δημοκράτες, (Sverigedemokraterna). Πολιτικό κόμμα στη Σουηδία
*Sicherheitsdienst, «Υπηρεσία Ασφαλείας», μία υπηρεσία εσωτερικής ασφαλείας και κατασκοπείας των γερμανικών SS.

## Γεωγραφικοί προσδιορισμοί
*Στo Σουδάν, χώρα κατά ISO 3166-2
**Στον .sd top-level domain κωδικό για το Σουδάν στο διαδίκτυο.
*Στη Νότια Ντακότα, πολιτεία των ΗΠΑ.
*Στο Σαν Ντιέγκο, πόλη των ΗΠΑ
Κλουασονισμός

μικρογραφία|Πωλ Γκωγκέν: ''Ο κίτρινος Χριστός'' (1889), αντιπροσωπευτικό δείγμα του κλουασονισμού
Ο όρος **κλουασονισμός** (γαλλ. *cloisonnisme*) αναφέρεται σε καλλιτεχνικό ρεύμα της δυτικοευρωπαϊκής ζωγραφικής, το οποίο άνθισε περί τα τέλη του 19ου αιώνα στη Γαλλία. Ως είδος συγγενεύει με τον μεταϊμπρεσιονισμό, με κύριο χαρακτηριστικό τη χρήση έντονων χρωμάτων και μορφών, οι οποίες διαχωρίζονται από αδρά, σκουρόχρωμα περιγράμματα. Η χρήση του νεολογισμού πιστώνεται στο Γάλλο κριτικό τέχνης και συγγραφέα Εντουάρ Ντυζαντέν, επί τη ευκαιρία των εγκαινίων της Λέσχης Ανεξάρτητων Καλλιτεχνών (*Salon des Indépendants*), τον Μάρτιο του 1888. Ως τεχνοτροπία ανευρίσκεται σε πολλά έργα των Εμίλ Μπερνάρ, Λουί Ανκετέν, Πωλ Γκωγκέν, Πωλ Σερυζιέ και άλλων Γάλλων καλλιτεχνών των τελών του 19ου αιώνα. Η δε ετυμολογία του όρου ανάγεται στην τεχνοτροπία *κλουαζονέ* (*cloisonné*), κατά την οποία τα επιμέρους στοιχεία (φιγούρες, αντικείμενα) ενός έργου αποτελούν αυτόνομα τμήματα (*cloisons*), τα οποία διαχωρίζονται μεταξύ τους με σύρμα· τα κενά που δημιουργούνται επισμαλτώνονται, με το τελικό αποτέλεσμα να θυμίζει την τεχνοτροπία του βιτρώ. Πολλοί καλλιτέχνες χρησιμοποίησαν τον όρο συνθετισμός, ο οποίος πλέον θεωρείται εφάμιλλο (αλλά ξεχωριστό) καλλιτεχνικό ρεύμα.

Ο *κίτρινος Χριστός* του Γκωγκέν (1889) θεωρείται χαρακτηριστικό δείγμα κλουασονισμού, μια αφαιρετική κατά βάση τεχνοτροπία: οι λεπτομέρειες εξαφανίζονται κάτω από το «βάρος» μονόχρωμων περιοχών, οι οποίες οριοθετούνται με αδρά περιγράμματα. Η έννοια της προοπτικής και της φωτοσκίασης χάνονται, ενώ η ιδέα της χρωματικής ασυνέχειας αποτελεί τον συνδετικό κρίκο της εν λόγω τεχνοτροπίας με το ευρύτερο ρεύμα του μοντερνισμού.

## Παραπομπές


Κλουασονισμος
Κατηγορία:Μετα-ιμπρεσιονισμός
Κατηγορία:Καλλιτεχνικές τεχνικές
Εφέσια

Τα **Εφέσια** ήταν αρχαία ελληνική εορτή που τελούνταν στην αρχαία Έφεσο προς τιμή της πολιούχου της πόλης της Αρτέμιδος της Εφεσίας.

Τα Εφέσια ήταν περίλαμπρες εορτές που είχαν αφενός θρησκευτικό χαρακτήρα και αφετέρου ιδιαίτερα πολιτικό με διεθνή για την εποχή εκείνη  προέκταση επιδιώκοντας τη πολιτική, οικονομική, εμπορική και πολιτιστική σύνδεση των ιωνικών πόλεων τόσο της μητροπολιτικής όσο και της ασιατικής Ελλάδας. 
Τα Εφέσια διακρίνονταν στα μικρά και μεγάλα Εφέσια και εορτάζονταν κατά τον μήνα Αρτεμισιώνα. Χαρακτηρίζονταν ιδιαίτερα από εξαιρετική ευθυμία και λαμπρύνονταν με αθλητικούς γυμνικούς αγώνες καθώς και με φιλολογικούς. Κατά δε τη διάρκεια των μεγάλων Εφεσίων γίνονταν διασκέψεις αντιπροσώπων πολλών πόλεων για διάφορους πολιτικούς σκοπούς.

Τα Εφέσια συνέχιζαν να τελούνται και επί εποχής του Στράβωνα.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.8ος, σελ.578.

Κατηγορία:Αρχαίες ελληνικές εορτές
Κατηγορία:Έφεσος
Μουτνόβσκι

Το **Μουτνόβσκι** () είναι ενεργό ηφαίστειο στη ρώσικη χερσόνησο Καμτσάτκα. Το Μουτνόβσκι έχει ύψος 2.322 μέτρων και αποτελείται από τέσσερα κοντινά στρωματοηφαίστεια τα οποία σχηματίζουν ένα σύνθετο ηφαίστειο, το οποίο διαθέτει μεγάλο αριθμό κρατήρων. Ο νεότερος κώνος, ο Μουτνόβσκι IV σχηματίστηκε στην αρχή του Ολόκαινου. Οι εκρήξεις του ηφαιστείου είναι κυρίως φρεατικές ή φρεατομαγματικές. Κατά τους ιστορικούς χρόνους έχουν λάβει χώρα τουλάχιστον 16 φορές, όλες εκρηκτικές. Μόνο η έκρηξη του 1904 παρήγαγε λάβα. Η πιο βίαιη έκρηξη σημειώθηκε το 1848. Η τελευταία έκρηξη του Μουτνόβσκι έλαβε χώρα το 2000. Στο ηφαίστειο υπάρχει έντονη υδροθερμική κυκλοφορία, μεγαλύτερη από οποιοδήποτε άλλο ηφαίστειο στο ηφαιστειακό τόξο της Καμτσάτκας και των Κουριλών.

## Περιγραφή
thumb|250px|Ατμός από κρατήρα
Στην κορυφή του ηφαιστείου υπάρχει ένας κρατήρας, ο κρατήρας του Μουτνόβσκι ΙΙΙ με διάμετρο 1,3 χιλιομέτρων, μέσα στον οποίο βρίσκονται μικρότεροι κώνοι και ένας παγετώνας. Εξαιτίας της έντονης υδροθερμικής δραστηριότητας, μέρος του παγετώνα έχει λιώσει και σχηματίσει ένα δίκτυο σπηλαίων. Ο κρατήρας Μουτνόβσκι IV βρίσκεται στο βόρειο άκρο του κρατήρα. Ένας ποταμός έχει διαβρώσει τον κρατήρα. Μετά την έκρηξη του 2000 σχηματίστηκε μια λίμνη στο μεγάλο κρατήρα από το λιώσιμο του παγετώνα. Η λίμνη μέχρι το 2003 θερμαινόταν ακόμα, όμως από το 2004 είναι μονίμως παγωμένη. Σήμερα στον νεότερο κρατήρα υπάρχουν ενεργές φουμαρόλες με θερμοκρασία που φτάνει τους 620 βαθμούς Κελσίου. Αυτή η θερμοκρασία είναι πολύ υψηλή για ανενεργό ηφαίστειο και θεωρείται ότι υπάρχει μεταφορά μάγματος μέσα στον μαγματικό πόρο. Η δραστηριότητά τους είναι συνεχής και εκπέμπουν νέφος πλούσιο σε διοξείδιο του θείου (2,6%) και σε διοξείδιο του άνθρακα (3,3%). Το κύριο συστατικό του νέφους είναι υδρατμοί, οι οποίοι πιστεύεται ότι προέρχονται από θέρμανση του νερού του παγετώνα. Τα πεδία ενεργών φουμαρολών με μεγάλη παραγωγή θερμότητας καλύπτουν μια έκταση περίπου 37 στρεμμάτων και χωρίζονται σε τέσσερις περιοχές που βρίσκονται μέσα στο κρατήρα του Μουτνόβσκι ΙΙΙ. Έχει μετρήθεί ότι η παραγωγή θερμότητας του ηφαιστείου είναι περίπου 1100 MWt. Στο μέλλον μπορεί να χρησιμοποιηθεί για την παραγωγή ενέργειας.

## Παραπομπές


Κατηγορία:Ηφαίστεια της Καμτσάτκας
Κατηγορία:Βουνά της Ρωσίας
Τζεφ Στράσερ

Ο **Τζεφ Στράσερ** (γεννημένος στις 5 Οκτωβρίου 1974 στο Μοντόρφ-λε-Μπαιν) είναι Λουξεμβουργιανός ποδοσφαιριστής, ο οποίος είναι, αυτό τον καιρό, προπονητής της ΚΣ Φόλα Ες. 

## Σταδιοδρομία σε Συλλόγους
Όντας ένας εκ των κορυφαίων αθλητών και δη ποδοσφαιριστών στην ιστορία του Λουξεμβούργου, ο Στράσερ πραγματοποίησε επιτυχημένη καριέρα σε Γαλλία και Γερμανία. Αφού αγωνίστηκε, αρχικά, με την γαλλική ΦΚ Μετς στη Λιγκ 1 μεταξύ 1993 και 1999, μετακόμισε στην γερμανική Μπουντεσλίγκα, για λογαριασμό της ΦΚ Καϊζερσλάουτερν, όπου και πέρασε τρεις σεζόν, προτού αποχωρήσει για την Μπορούσια Μενχενγκλάντμπαχ το 2002. Με τις δύο αυτές γερμανικές ομάδες, πέρασε συνολικά επτά σεζόν στην Μπουντεσλίγκα και ήταν βασικός σε καθεμία από τις επτά αυτές σεζόν, πραγματοποιώντας συνολικά 194 εμφανίσεις και πετυχαίνοντας 10 γκολ στο πρωτάθλημα.

Τον Αύγουστο του 2006, πήρε μεταγραφή για την ομάδα της γαλλικής Λιγκ 2, ΡΚ Στρασμπούρ. Στις 31 Ιουλίου 2007, υπέγραψε συμβόλαιο διάρκειας δύο ετών με την ΦΚ Μετς, απ' όπου έμεινε ελεύθερος μετά την λήξη του συμβολαίου του στις 30 Ιουνίου 2009, Στις 17 Ιουλίου 2009, επέστρεψε στο Λουξεμβούργο, υπογράφοντας διετές συμβόλαιο με την ΚΣ Φόλα Ες. Παρόλα αυτά, η συγκεκριμένη μεταγραφή διήρκεσε μονάχα 17 ημέρες προτού ο Στράσερ αποχωρήσει για την ελβετική Γκρασχόπερς, υπογράφοντας μονοετές συμβόλαιο στις 15 Αυγούστου 2009.

## Διεθνής Καριέρα
Ο Στράσερ πραγματοποίησε το ντεμπούτο του με την Εθνική ομάδα του Λουξεμβούργου σε έναν αγώνα για τα προκριματικά του Παγκοσμίου Κυπέλλου, τον Οκτώβριο του 1993, με αντίπαλο την Ελλάδα. Μέχρι τον Δεκέμβριο του 2008, είχε τον αριθμό-ρεκόρ των 88 διεθνών συμμετοχών, έχοντας πετύχει τον αριθμό των 6 τερμάτων. Αγωνίστηκε σε, συνολικά, 29 αγώνες για τα προκριματικά του Παγκοσμίου Κυπέλλου. Αποτελεί τον παίκτη με τις περισσότερες διεθνείς συμμετοχές για το Λουξεμβούργο, έχοντας ξεπεράσει το σχετικό ρεκόρ του Κάρλο Βάις, τον Νοέμβριο του 2008.

## Προπονητική Καριέρα
Στις 17 Μαΐου 2010, προσλήφθηκε ως προπονητής της ομάδας νέων της ΚΣ Φόλα Ες. Στις 4 Δεκεμβρίου 2010, προωθήθηκε στην πρώτη ομάδα της Φόλα Ες, μαζί με τον Σιρίλ Σερετζούμ.

## Παραπομπές


## Εξωτερικοί σύνδεσμοι

* Στατιστικά Καριέρας - National Football Teams

Κατηγορία:Λουξεμβούργιοι ποδοσφαιριστές
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές ΡΚ Στρασμπούρ
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Λουξεμβούργου
Παναγιώτης Αγγελόπουλος (αποσαφήνιση)

Το ονοματεπώνυμο **Παναγιώτης Αγγελόπουλος** μπορεί να αναφέρεται στους:

* Παναγιώτης Θ. Αγγελόπουλος, Έλληνας βιομήχανος.
* Παναγιώτης Κ. Αγγελόπουλος, Έλληνας βιομήχανος και μέτοχος της ομάδας καλαθοσφαίρισης του Ολυμπιακού εγγονός του προηγούμενου.
* Παναγιώτης Αγγελόπουλος (καλαθοσφαιριστής), Έλληνας καλαθοσφαιριστής.

## Δείτε επίσης
* Αγγελόπουλος (αποσαφήνιση)
Ούγο Κουριόνι

Ο **Ούγο Αλμπέρτο Κουριόνι** (γεννημένος στις 11 Οκτωβρίου 1946 στο Χενεράλ Καμπρέρα) είναι παλαίμαχος Αργεντινός ποδοσφαιριστής, ο οποίος αγωνιζόταν στη θέση του επιθετικού. Αγωνίστηκε επαγγελματικά στην Αργεντινή, τη Γαλλία και το Μεξικό.

## Αργεντινή

Ο Κουριόνι ξεκίνησε την επαγγελματική του καριέρα από την Ινστιτούτο ντε Κόρδοβα το 1969, με την Μπόκα Τζούνιορς να εκδηλώνει, σύντομα, ενδιαφέρον και να τον αποκτά το 1970. Στην πρώτη του σεζόν με την ομάδα, ήταν μέλος της ομάδας που κατέκτησε το εγχώριο πρωτάθλημα. Αναδείχτηκε, επίσης, πρώτος σκόρερ του Μετροπολιτάνο της σεζόν 1973 μαζί με τους Όσκαρ Μας και Ιγνάσιο Πένια.

Ο Κουριόνι παραμένει στις μνήμες των οπαδών της Μπόκα, κυρίως λόγω των εκτελεστικών του ικανοτήτων στα Superclásico απέναντι στη μισητή αντίπαλο Ρίβερ Πλέιτ. Μοιράζεται το ρεκόρ σκοραρίσματος σε έξι συνεχόμενα Superclásicos με τον Πάουλο Βαλεντίμ, ενώ έχει σκοράρει, συνολικά, 7 τέρματα σε 11 αναμετρήσεις.

## Γαλλία
Ο Κουριόνι αποκτήθηκε από τη Ναντ, όπου και αναδείχτηκε τρίτος καλύτερος σκόρερ του πρωταθλήματος τη σεζόν 1974-1975.

Το 1975, Κουριόνι μεταγράφηκε στην ΦΚ Μετς, όπου αναδείχτηκε, και πάλι, τρίτος καλύτερος σκόρερ του πρωταθλήματος για τη σεζόν 1975-1976 και 4ος τη σεζόν 1976-1977. Στη συνέχεια, αγωνίστηκε με τις Μονπελιέ και Τρουά.

## Ύστερη Καριέρα
Αργότερα, ο Κουριόνι μετακόμισε στο Μεξικό, για λογαριασμό της Τολούκα και επέστρεψε στην Αργεντινή τον Μάρτιο του 1980 για να ολοκληρώσει την καριέρα του, αγωνιζόμενος με τη Χιμνάσια Λα Πλάτα.

## Τίτλοι

## Παραπομπές


## Εξωτερικοί σύνδεσμοι

* Προφίλ από την Μπόκα Τζούνιορς
*  Στατιστικά του παίκτη στο Calcio 57

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ινστιτούτο Ατλέτικο Σεντράλ Κόρδοβα
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ντεπορτίβο Τολούκα
Κάστρο Χώρας Νάξου

[thumb|right|320px|Το κάστρο της Νάξου όπως φαίνεται από το λόφο της [Πορτάρας]]
Το **κάστρο της χώρας της [[Νάξος|Νάξου]]** κατασκευάστηκε από τον Ενετό Μάρκο Σανούδο ο οποίος το 1207 μ.Χ. κατέλαβε μαζί με τους συντρόφους του 17 νησιά του Αιγαίου, ανακηρύχθηκε δούκας και όρισε ως έδρα του δουκάτου τη Νάξο. 
Η φυσική ακρόπολη που σχηματίζει ο χαμηλός λόφος δίπλα στο λιμάνι της Νάξου θεωρήθηκε από τον Σανούδο το κατάλληλο μέρος για την ίδρυση της μεσαιωνικής πόλης της Νάξου. Για την οχύρωση της πόλης έκτισε το κάστρο χρησιμοποιώντας υλικά από την αρχαία ακρόπολη που βρισκόταν στο ίδιο ακριβώς σημείο και η οποία είχε καταστραφεί από πειρατικές επιδρομές.
 
Βασική ιδιαιτερότητα του κάστρου είναι ότι το τείχος του αποτελείται από τους τοίχους των περιμετρικών σπίτιών της ίδιας της πόλης. 
Ο μεσαιωνικός οικισμός του κάστρου δεν ήταν μόνο τόπος κατοικίας αλλά και διοικητικό, εκπαιδευτικό και θρησκευτικό κέντρο των Ενετών κατακτητών. Στο κέντρο της τειχισμένης πόλης βρίσκεται η κεντρική πλατεία με την καθολική μητρόπολη και τα ερείπια του κεντρικού πύργου που η παράδοση θέλει να είναι το παλάτι του Σανούδου. Ακριβώς δίπλα βρίσκεται η Σχολή των Ουρσουλινών, η Καπέλλα Καζάτζα και η Εμπορική Σχολή όπου φοίτησε για ένα χρόνο και ο Νίκος Καζαντζάκης και στην οποία σήμερα στεγάζεται το Αρχαιολογικό Μουσείο της Νάξου. 

Στο Κάστρο βρίσκεται και ο ιστορικός Ναός Υπαπαντής Νάξου που αποτελεί την Καθολική Μητρόπολη. Κτίστηκε στις αρχές του 13ου αιώνα, ως τρίκλιτος με θόλο. Το 1536 προστέθηκαν άλλα δύο κλίτη και έγινε πεντάκλιτος με τρείς θόλους. Στον ναό φυλάσσεται η αμφιπρόσωπη εικόνα της Παναγίας της Ελεούσας που χρονολογείται στον 11ο αιώνα και προέρχεται από τη Νικομήδεια της Μικράς Ασίας.

Το Κάστρο σήμερα, αποτελούμενο ως επί το πλείστον από αρχοντικά σπίτια, κατοικείται στη πλειοψηφία του από καθολικούς, απόγονους των Ενετών. Η νέα σχολή Ουρσουλινών έχει διαμορφωθεί σε συνεδριακό κέντρο, ενώ στην ταράτσα της παλιάς σχολής Ουρσουλινών έχει δοθεί άδεια για ένα καφέ-μπαρ, μία από τις ελάχιστες εξαιρέσεις, αφού γενικά δεν επιτρέπεται η λειτουργία εμπορικών καταστημάτων και εστιατορίων στην περιοχή του Κάστρου. 

## Παραπομπές


## Πηγές
*Ντερογιάννης, Γιάννης [επιμ.]Οι θησαυροί της Ελλάδος: Κάστρα.  Αθήνα: Τα Νέα, c2007
*Ανωμερίτης, Γεώργιος. Το κάστρο της Νάξου και οι εκκλησίες του. Αθήνα: Μίλητος, 2010
*Το κάστρο της χώρας
*Υπουργείο Πολιτισμού της Ελλάδος 

## Εξωτερικοί σύνδεσμοι
* 

Κατηγορία:Κτίρια και κατασκευές στη Νάξο
Κατηγορία:Κάστρα των Κυκλάδων
Εφέσια γράμματα

Με την ονομασία **Εφέσια γράμματα** φέρονται στην αρχαιολογία κάποιες συλλαβές ή λέξεις που οι περισσότερες εξ αυτών αν και κρίνονται ακατανόητες εντούτοις στην αρχαιότητα θεωρούνταν ιερές και μάλιστα με χαρακτήρα περισσότερο μαγικό. Οι συλλαβές αυτές ή λέξεις βρέθηκαν χαραγμένες στο βάθρο του μεγάλου αγάλματος της Αρτέμιδος της Εφεσίας που φυλασσόταν εντός του ομώνυμου ναού στην Έφεσο εξ ου και η ονομασία τους.

Τα εφέσια γράμματα σύμφωνα πάντα με τους ιστορικούς ερευνητές χαράσσονταν σε ξύλινες πινακίδες ή σε τεμάχια δέρματος τα οποία οι ιερείς τα κρεμούσαν στα πολυπληθή στήθη της Αρτέμιδος απ΄ όπου οι πιστοί στη συνέχεια παραλάμβαναν υπό μορφή σύγχρονου φυλαχτού. Σύμφωνα με την αρχαία παράδοση τα εφέσια γράμματα παρείχαν προστασία στους φέροντες αυτά κυρίως από νόσους ή άλλα κακά. Χρησιμοποιούνταν επίσης σε εξορκισμούς, καθώς και σε διάφορες περίεργες - μαγικές τελετές και πράξεις. Όπως δε σημειώνει και ο Πλούταρχος οι διάφοροι «μάγοι» της εποχής συνιστούσαν στους «δαιμονιζόμενους» ν' απαγγέλλουν τις λέξεις αυτές χαμηλόφωνα.

Τα Εφέσια γράμματα αποτελούσαν δύο σειρές - τύπους με τους οποίους αποδίδονταν κατά τις ακόλουθες σειρές:
# Πρώτος τύπος αναφοράς: "** Άσκι - Κατάσκι - Λιξ - Τετράξ - Δαμναμενεύς - Αίσιον **". (Σύνολο 6 λέξεις, ή 15 συλλαβές)
# Δεύτερος τύπος αναφοράς: "** Βέδυ - Ζαμψ - Χθων - πλήκτρον - Σφιγξ - Κνάξβι - Χθύπτης - Φλέγμων - Δρωψ **". (Σύνολο 9 λέξεις, ή 14 συλλαβές).
Τον πρώτο εκ των παραπάνω τύπων προσπάθησε να ερμηνεύσει ο Πυθαγόρειος φιλόσοφος Ανδροκύδης δίνοντας κατά σειρά την ακόλουθη ερμηνεία: "Σκότος - Φως - Γη - Τετράξ (το άφησε ανερμήνευτο) - Ήλιος - αληθής φωνή". 
Στο δεύτερο τύπο το αξιοπερίεργο είναι ότι χρησιμοποιούνται τα γράμματα του ελληνικού αλφαβήτου δύο φορές. Νεότεροι ερευνητές προσπάθησαν να δώσουν διάφορες ερμηνείες με διάφορους και ποικίλους τρόπους, χωρίς όμως να βρεθεί μια αξιόλογη ερμηνεία.

Μαρτυρείται επίσης ότι πολλοί ήταν οι διάφοροι μάντεις και ψευδοπροφήτες και διάφοροι αγύρτες που κατά την αρχαιότητα εκμεταλλεύονταν την ευπιστία των αφελών εξορκίζοντας αυτούς με τα παραπάνω εφέσια γράμματα, ή ακόμα και με άλλες λέξεις, πουλώντας και διάφορα περίαπτα δήθεν προερχόμενα από τον ναό της Αρτέμιδος της Εφεσίας. Το δε εμπόριο επ΄ αυτού φέρεται να είχε ιδιαίτερη εξάπλωση καθιστώντας έτσι την ίδια την πόλη της Εφέσου κέντρο μαγείας της αρχαιότητας. Ο δε περιηγητής Παυσανίας σημειώνει ότι αυτά τα περίαπτα που πωλούνταν στη περιοχή χρησιμοποιούνταν από πολύ παλαιότερα σχετιζόμενα πάντα με την πολιούχο θεά. Ακόμα δε και ο κωμικός ποιητής Μένανδρος κάνει χρήση των λέξεων αυτών αποκαλώντας τα μάλιστα "**Εφέσια αλεξιφάρμακα**".

Κατά την επικρατούσα άποψη η χρήση αυτών των γραμμάτων φέρεται να εισήχθηκε από την Φρυγία όπου και στη συνέχεια μεταδόθηκαν σε όλες σχεδόν τις ελληνικές πόλεις, ακόμα στη Κρήτη και τη Σικελία.

## Πηγές
* Νεώτερον Εγκυκλοπαιδικόν Λεξικόν Ηλίου" τομ.8ος, σελ.578.

Κατηγορία:Αρχαιολογία
Κατηγορία:Αρχαίος βίος
Κατηγορία:Έφεσος
Κατηγορία:Μαγεία
Κατηγορία:Εξορκισμός]
Πέτερ Στερν

Ο **Πέτερ Στερν** (γερμ. *Peter Stern von Labach*, 15ος - 16ος αιώνας) υπήρξε Αυστριακός λόγιος και στρατιώτης των Αψβούργων. 

## Βιογραφία
Έζησε τον 15ο μέχρι 16ο αιώνα. Υπηρέτησε ως μάχιμος γραμματέας του Φερδινάνδου Α΄ της Αγίας Ρωμαϊκής Αυτοκρατορίας και ως ύπατος δικαστής επί Αψβούργων. Έζησε ως πολιορκούμενος την πρώτη πολιορκία της Βιέννης μέσα από τα τείχη και έγραψε λεπτομερές χρονικό, το οποίο αμέσως μετά την διάσωση της πόλης το τύπωσε στο φημισμένο τυπογραφείο της Βιέννης του Χιερόνυμους Βίτορ. Στο χρονικό αυτό είναι βασισμένο το έπος του περίφημου Χανς Ζαξ με τίτλο «*Ιστορία της πολιορκίας της Βιέννης από τους Τούρκους*» (γερμ.  «*Historia der türkischen Belagerung der Stadt Wien*») που γράφτηκε στις 21 Δεκεμβρίου 1529.

## Πηγές
* Rudolf Neck (Hg):*Österreich und die Osmanen: gemeinsame Ausstellung der Österreichischen Nationalbibliothek und des Österreichischen Staatsarchivs*, Prunksaal der Österreichischen Nationalbibliothek, 31. Mai bis 30. Oktober 1983: Katalog
* *Stadtchronik Wien*, Wien 1986, S 109
* Hans Sachs: *[http://commons.wikimedia.org/w/index.php?title=File:BLV_103_Hans_Sachs_Band_2.pdf&page=412 Historia der türkischen Belagerung der Stadt Wien]*

Κατηγορία:Αυστριακοί